አርኪዮሎጂስቶች  የሐረር ቀደምት ህዝቦች የመካከለኛ ዘመን ሥልጣኔን የሚያመለክቱ ቅርሶች አገኙ
  አርኪዮሎጂስቶች የሐረር ቀደምት ህዝቦች የመካከለኛ ዘመን ሥልጣኔን ወይም የሃርላን የሚያመለክቱ የተለያዩ ቅርሶችና ቁሳቁሶች መገኘታቸውን የቅርስ ፣ጥናትናጥበቃባለሥልጣን አስታወቀ ።የእንግሊዙ ኤክስተር ዩኒቨርስቲ፣የቤልጄም ሊዩቬን ዩኒቨርስቲና የአዲስ አበባ ዩኒቨርስቲ አርኪዮሎጂስቶች ከድሬዳዋ ወጣ ብላ በምትገኘው የሃርላ አካባቢ በመካከለኛው ዘመን የእስልምና የንግድ ማዕከል መሆኗን የሚጠቀሙ የአርኪዮሊጂ መረጃዎች ማግኘታቸውን የባለሥልጣኑ የህዝብ ግንኙነት ምክትል ኃላፊ አቶ ፋንታ በላይ ለዋልታ ገልጸዋል ፡፡አርኪዮሎጂስቶቹ በጋራ ለሁለት ዓመት ያህል ባካሄዱት ጥናት ነው በሃርላ አካባቢ ከመሬት በታች ስለነበረው ሥልጣኔ መረጃ የሚሠጡ የአርኪዮሎጂ ቅሪቶችን ነው ያገኙት ።የጥናት ቡድኑ መሪ የሆኑት ፕሮፌሰር ቲሞቲ እንሶል እንደሚገልጹት ደግሞ በሃርላ አካባቢ በ12ኛው ክፍለ ዘመን የነበሩ መስኪድ ፣የከበሩ ድንጋዮች፣ የእስልምና መቃብር መረጃዎችና ጥቅም ላይ  ውለው የነበሩ ጌጣጌጦችን ማግኘት ተችሏል ።እንደ ፕሮፌሰሩ ገለጻ በምስራቅ ኢትዮጵያ የምትገኘው ሃርላ ከ700 በመቶ ዓመት በፊት የባህረ ሰላጤ አገራት ከሆኑት ግብጽና ህንድ ጋር የተጠናከረ ግንኙነት የመሠረተች የንግድ ማዕከል እንደሆነች ጥናቱ አሳይቷል ።እንደ ዋልታ ሚድያና ኮሙኒኬሽን ኮርፖሬት ዘገባ በተለይ በጥናት የተገኙት ብርጭቆዎች ፣ከብርና ከነሐስ የተሠሩ ሳንቲሞች፣ የከበሩ ድንጋዮችና የቻይናና የየመን ሸክላዎች የተገኙት መረጃዎች እንደሚያሳዩት ሐርላ የጥንት ንግድና የጌጣጌጥ ማምረቻ ማዕከል መሆኗን ይጠቁመዋል ፡፡